ai4bharat/Pralekha huggingface dataset:
রাষ্ট্রপতিরসচিবালয়
রাষ্ট্রপতি ভবনে রক্ষী পরিবর্তনের ঐতিহ্যবাহী অনুষ্ঠান ৭ই অক্টোবর থেকে প্রতি রবিবার পুনরায় শুরু হচ্ছে; শনিবারেও চলবে এই অনুষ্ঠান
নয়াদিল্লি, ৪ অক্টোবর, ২০১৮
রাষ্ট্রপতি ভবনের ঐতিহ্যবাহী রক্ষী পরিবর্তনের অনুষ্ঠান, যা আবহাওয়ার কারণে বন্ধ রাখা হয়েছিল, সেটি আগামী ৭ই অক্টোবর থেকে প্রতি রবিবার পুনরায় শুরু হবে। অনুষ্ঠানের সময় হবে বিকেল ৫-৩০ মিনিট থেকে ৬-১০ মিনিট  এবং  বিকেল ৪-৩০ মিনিট থেকে ৫-১০ মিনিট।
শনিবারও আগের মতোই পূর্ব নির্ধারিত সময়ে অর্থাৎ  সকাল ১০টা থেকে ১০-৪০ মিনিট এবং  সকাল ৮টা থেকে ৮-৪০ মিনিট পর্যন্ত অনুষ্ঠিত হবে।
রক্ষী পরিবর্তনের এই অনুষ্ঠান এক সামরিক ঐতিহ্য, যা রাষ্ট্রপতির দেহরক্ষী ও সেনাবাহিনী অনেক আগে থেকেই করে এসেছে। চল্লিশ মিনিটের এই অনুষ্ঠান শুরু হয় রাষ্ট্রপতির রক্ষী বাহিনীর সেনাব্যান্ডে – “মা তুঝে সালাম” সঙ্গীতের সুর মুর্ছনার মধ্যে জয়পুর স্তম্ভের পিছন থেকে কুচকাওয়াজ করে পেরিয়ে আসা দিয়ে। সেই সময় সেনারক্ষী বাহিনীর কুচকাওয়াজ পরে ভিতরে প্রবেশ করে এবং সামরিক কায়দায় পুরনো রক্ষীরা সরে গিয়ে নতুন রক্ষী মোতায়েন করা হয়। দিনের অনুষ্ঠান শেষ হয় রাষ্ট্রপতির দেহরক্ষী বাহিনীর ঘোড়সওয়ারি কৌশল প্রদর্শনের মধ্য দিয়ে। তারপরেই জাতীয় সঙ্গীত শেষে এই ঘোড়সওয়ার বাহিনী রাষ্ট্রপতি ভবনের দিকে ফিরে যায়।
এই অনুষ্ঠান দেখার জন্য অনলাইনে রাষ্ট্রপতি ভবনের ওয়েবসাইটে অনুরোধ জানানো যায়। তবে আসন খালি থাকলে সচিত্র পরিচয়পত্র দেখিয়ে অনুষ্ঠানে প্রবেশাধিকার পাওয়া যায়। রাষ্ট্রপতি ভবনের ২ অথবা ৩৭ নম্বর গেট দিয়ে অনুষ্ঠানে প্রবেশ করতে হয়।
CG/PB/DM/…
(Visitor Counter : 93
অর্থ কমিশন
স্বাস্থ্য ও পরিবারকল্যাণ মন্ত্রকের সঙ্গে অর্থ কমিশনের বৈঠক
নয়াদিল্লি, ১৩ জুলাই, ২০২০
পঞ্চদশ অর্থ কমিশন আজ কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন ও মন্ত্রকের উচ্চস্তরীয় আধিকারিকদের সঙ্গে বৈঠক করেছে। এই বৈঠকে কোভিড-১৯-এর পরিপ্রেক্ষিতে মন্ত্রক রাজ্য সম্পর্কিত প্রস্তাবগুলি সংশোধনের বিষয়, আর্থিক পরিস্থিতি এবং মন্ত্রকের স্বাস্থ্য সম্পর্কিত উচ্চস্তরীয় দলের পরামর্শের বিষয়গুলি নিয়ে পর্যালোচনা করা হয়।
বৈঠকে পঞ্চদশ অর্থ কমিশনের চেয়ারম্যান শ্রী এন কে সিং জানিয়েছেন, মহামারীর এই অদ্ভূত পরিস্থিতির ওপর ভিত্তি করে কমিশন সরকারকে তার চূড়ান্ত প্রতিবেদনে স্বাস্থ্য সম্পর্কিত একটি পৃথক অধ্যায় রাখার সিদ্ধান্ত নিয়েছে। তবে, এই প্রতিবেদন পেশ করার আগে কমিশন মন্ত্রকের কাছ থেকে বেশ কিছু বিষয়ে জেনে নিতে চাইছে। কেন্দ্রীয় সরকার স্বাস্থ্য পরিকাঠামো উন্নয়নে কিভাবে খরচ করছে এবং এই কোভিড-১৯ পরিস্থিতি মোকাবিলায় কি পদক্ষেপ গ্রহণ করেছে তার সুস্পষ্ট ধারণা থাকা প্রয়োজন। কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন মন্ত্রকের নেওয়া একাধিক পদক্ষেপের বিষয়গুলি তুলে ধরেন। ২০১৭ সালের জাতীয় স্বাস্থ্য নীতি অনুযায়ী মন্ত্রক স্বাস্থ্য পরিকাঠামো উন্নয়ন ক্ষেত্রে যে একাধিক পরিকল্পনা গ্রহণ করেছে বৈঠকে তা তুলে ধরা হয়। ২০২৫ সালের মধ্যে জিডিপি-র ২৫ শতাংশ জনস্বাস্থ্যে খরচ করার বিষয়, মোট স্বাস্থ্যক্ষেত্রের খরচের দুই-তৃতীয়াংশ প্রাথমিক স্বাস্থ্যক্ষেত্রে ব্যয় এবং ২০২০ সালের মধ্যে রাজ্য-ভিত্তিক বাজেটে স্বাস্থ্যক্ষেত্রে ৮ শতাংশ ব্যয় বৃদ্ধি - এর মতো বিষয়গুলি নিয়ে বৈঠকে আলোচনা হয়।
কেন্দ্রীয় মন্ত্রী বর্তমানে জনস্বাস্থ্য ক্ষেত্রে ব্যয়ের ৩৫ শতাংশ কেন্দ্রীয় সরকার ব্যয় করে বলে জানান। তিনি বলেন, বাকি ৬৫ শতাংশ ব্যয়ভার বহন করে রাজ্য সরকার। এই মহামারীর পরিস্থিতিতে জনস্বাস্থ্য ক্ষেত্রে নজরদারি, জনস্বাস্থ্য ব্যবস্থাপনা পরিচালনা, প্রতিরোধমূলক ব্যবস্থা, নাগরিক স্বাস্থ্য পরিষেবা প্রদানের ওপর বিশেষ গুরুত্ব দেওয়া হয়েছে বলেও কেন্দ্রীয় মন্ত্রী উল্লেখ করেন। তিনি বলেন, প্রতি বছর প্রয়োজনীয়তার ওপর ভিত্তি করে কেন্দ্রীয় স্বাস্থ্য মন্ত্রক স্বাস্থ্য পরিকাঠামো ক্ষেত্রের উন্নয়নের জন্য বরাদ্দ বৃদ্ধির প্রস্তাব দিয়ে থাকে। প্রাথমিক স্বাস্থ্যক্ষেত্রে পরিকাঠামোগত উন্নয়নে মোট বরাদ্দের ১০ শতাংশ বৃদ্ধি করা হয়েছে বলেও তিনি জানান। অর্থ মন্ত্রকের কাছে স্বাস্থ্যক্ষেত্রে তহবিলের প্রয়োজনীয়তার বিষয়ে একটি প্রস্তাবও জমা দেয় মন্ত্রক। জনস্বাস্থ্য ক্ষেত্র, প্রয়োজনীয় ওষুধ, কোভিড-পরবর্তী স্বাস্থ্যক্ষেত্রে সংস্কার ইত্যাদি বিষয়ে সহায়তা প্রদানের জন্য যে অর্থের প্রয়োজন তাও কমিশনের কাছে পেশ করা হয়। রাজ্যগুলিতে মেডিকেল কলেজ নির্মাণ, এর সঙ্গে জেলা হাসপাতালগুলির সংস্কার, স্বাস্থ্যক্ষেত্রে কর্মদক্ষতা বৃদ্ধি,প্রধানমন্ত্রী স্বাস্থ্য সুরক্ষা যোজনা -এর আওতায় সুপার স্পেশালিটি ব্লক চালু করা এবং প্রাথমিক স্বাস্থ্যক্ষেত্রে স্বাস্থ্য পরিষেবাকে আরও শক্তিশালী করার বিষয়গুলির ওপর বৈঠকে বিশেষ জোর দেয় মন্ত্রক।
এদিনের বৈঠকের আলোচিত সমস্ত বিষয়গুলি সম্পর্কে কমিশন, মন্ত্রী ও কেন্দ্রীয় স্বাস্থ্য মন্ত্রকের কাছ থেকে ভালো করে বুঝে নেয়। স্বাস্থ্য মন্ত্রক কমিশনকে জানিয়েছে, ২০২১-২২ অর্থবর্ষ থেকে ২০২৫-২৬ অর্থবর্ষ পর্যন্ত তাদের ৬.০৪ লক্ষ কোটি টাকার প্রয়োজন রয়েছে। এর পাশাপাশি, এদিন কমিশন সরকারি স্বাস্থ্যক্ষেত্রে ব্যয় বৃদ্ধি, স্বাস্থ্যকর্মীদের আরও পেশাদার করে তোলার প্রয়োজনীয়তার ওপর সহমত পোষণ করে। কমিশন এও আশ্বাস দিয়েছে যে আজকের বৈঠকে উত্থাপিত সমস্ত বিষয়গুলিকে গুরুত্ব সহকারে বিবেচনা করা হবে।
(CG/SS/DM
স্বাস্থ্যওপরিবারকল্যাণমন্ত্রক
এবি-পিএমজেএওয়াই – এর আওতায় কোভিড-১৯ ও ডেঙ্গুর মতো অসুখের চিকিৎসা করা যাবে
নয়াদিল্লি, ০৭ ডিসেম্বর, ২০২১
আয়ুষ্মান ভারত – প্রধানমন্ত্রী জন আরোগ্য যোজনা -এ কোভিড-১৯ এবং ডেঙ্গুর চিকিৎসা করা যাবে। কোভিড-১৯ এর ক্ষেত্রে আইসিএমআর – এর নির্দেশ অনুযায়ী, পরীক্ষাগারে পিসিআর টেস্ট করলে সেই খরচ মিটিয়ে দেওয়া হবে। ডেঙ্গুর ক্ষেত্রে দু’ধরনের জ্বর এবং ডেঙ্গু শক সিন্ড্রমের চিকিৎসার জন্য এবি-পিএমজেএওয়াই – এ কোনও অর্থ লাগবে না।
দেশের বিভিন্ন রাজ্য/কেন্দ্রশাসিত অঞ্চলে এবি-পিএমজেএওয়াই – এর আওতায় ২০ লক্ষ ৫১ হাজার ৬৯২টি নমুনা পরীক্ষা এবং ৮ লক্ষ ২৯ হাজার ৮২৬ জনের চিকিৎসার খরচ বহন করা হয়েছে। এর মধ্যে আসামে ৩৩২, আন্দামান ও নিকোবর দ্বীপপুঞ্জে ৩২ এবং ত্রিপুরায় ১টি নমুনা পরীক্ষার খরচ এই প্রকল্পে বহন করা হয়েছে। আসামে ১ হাজার ২৮ জন, আন্দামান ও নিকোবর দ্বীপপুঞ্জে ৭ জন এবং ত্রিপুরাতে ৫৪ জন কোভিড আক্রান্তের চিকিৎসার খরচ এই প্রকল্পের মাধ্যমে বহন করা হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন, কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার।
CG/CB/SB
(Visitor Counter : 81
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৯৩ কোটি ৫৩ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৮ কোটি ৬৪ লক্ষের বেশি টিকার ডোজ রয়েছে
নতুন দিল্লি, ৭ মে, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে আজ পর্যন্ত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৮ কোটি ৬৪ লক্ষ ৬৬ হাজার ২৮৫টি টিকার ডোজ হাতে রয়েছে।
CG/BD/AS/
(Visitor Counter : 49
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৮১ কোটি ৪ লক্ষ ছাড়িয়েছে
১২ থেকে ১৪ বছর বয়সীদের ১১ লক্ষের বেশি টিকার ডোজ দেওয়া হয়েছে
দেশে সুস্পষ্ট ভাবে করোনায় আক্রান্তের সংখ্যা কমে আজ দাঁড়িয়েছে ২৭ হাজার ৮০২, যা মোট আক্রান্তের ০.০৬ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৭৫
জাতীয় স্তরে সুস্থতার হার বর্তমানে ৯৮.৭৩ শতাংশ
সাপ্তাহিক-ভিত্তিতে আক্রান্তের হার বর্তমানে ০.৪১ শতাংশ
নতুন দিল্লি, ১৯ মার্চ, ২০২২
দেশে মোট টিকাকরণের সংখ্যা ১৮১ কোটি ৪ লক্ষ ৯৬ হাজার ৯২৪। ১২ থেকে ১৪ বছর বয়সীদের কোভিড-১৯ টিকাকরণ গত ১৬ মার্চ থেকে শুরু হয়েছে। এখনও পর্যন্ত এই বয়সী শিশুদের ১১ লক্ষ ৬৮ হাজার ১০৬টি টিকার ডোজ দেওয়া হয়েছে।
আজ সকাল ৭-টা পর্যন্ত পাওয়া প্রাথমিক তথ্যানুযায়ী মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০২,৯৬৫
|
|
দ্বিতীয় ডোজ
|
|
৯৯,৮৯,৪৫৯
|
|
প্রিকশন ডোজ
|
|
৪৩,৫০,৯৯৮
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৪,১২,০৪৪
|
|
দ্বিতীয় ডোজ
|
|
১,৭৪,৮৬,৭৮৩
|
|
প্রিকশন ডোজ
|
|
৬৬,৪৫,৭০৪
|
|
১২-১৪ বছর বয়সী
|
|
প্রথম ডোজ
|
|
১১,৬৮, ১০৬
|
|
১৫-১৮ বছর বয়সী
|
|
প্রথম ডোজ
|
|
৫,৬১,৬৬,৯০৪
|
|
দ্বিতীয় ডোজ
|
|
৩,৫৩,৪১,৩৪৮
|
|
১৮-৪৪ বছর বয়সী
|
|
প্রথম ডোজ
|
|
৫৫,৩৭,১১,৯৩২
|
|
দ্বিতীয় ডোজ
|
|
৪৫,৮৯,২৫,৫৭৫
|
|
৪৫-৫৯ বছর বয়সী
|
|
প্রথম ডোজ
|
|
২০,২৫,৯৬,৫৯৭
|
|
দ্বিতীয় ডোজ
|
|
১৮,৩৬,২৭,৮৮৯
|
|
৬০ বছরের বেশি বয়সী
|
|
প্রথম ডোজ
|
|
১২,৬৬,৩৩,৫১২
|
|
দ্বিতীয় ডোজ
|
|
১১,৪৩,৭৩,১৭৩
|
|
প্রিকশন ডোজ
|
|
১,০৬,৬৩,৯৩৫
|
|
প্রিকশন ডোজ
|
|
২,১৬,৬০,৬৩৭
|
|
মোট
|
|
১,৮১,০৪,৯৬,৯২৪
দেশে সুস্পষ্ট ভাবে করোনায় আক্রান্তের সংখ্যা কমে আজ দাঁড়িয়েছে ২৭ হাজার ৮০২, যা মোট আক্রান্তের ০.০৬ শতাংশ।
একই ভাবে জাতীয় স্তরে সুস্থতার হার ৯৮.৭৩ শতাংশ।
দেশে গত ২৪ ঘণ্টায় সুস্থ হয়েছেন ৩ হাজার ৩৮৩ জন। এরফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৪ কোটি ২৪ লক্ষ ৬১ হাজার ৯২৬।
দেশে গত ২৪ ঘন্টায় নতুন করে আক্রান্তের সংখ্যা ২ হাজার ৭৫।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৩ লক্ষ ৭০ হাজার ৫১৪টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৭৮ কোটি ২২ লক্ষ ২৮ হাজার ৬৮৫।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ০.৪১ শতাংশ। একইভাবে, দৈনিক-ভিত্তিতে আক্রান্তের হার ০.৫৬ শতাংশ।
(CG/BD/AS/
আবাসনএবংশহরাঞ্চলেরদারিদ্র্যদূরীকরণমন্ত্রক
নগরোন্নয়ন মন্ত্রকের উদ্যোগে স্বনির্ভর গোষ্ঠী উৎপাদিত পণ্যের বিপণনের জন্য 'সোনচিরাইয়া' ব্র্যান্ড চালু করা হয়েছে
বিভিন্ন রাজ্য ও কেন্দ্রশাসিত অঞ্চলে ৫.৭ লক্ষ স্বনির্ভর গোষ্ঠী গঠন করা হয়েছে যার সদস্য সংখ্যা ৬০ লক্ষ
নতুন দিল্লি,১৩ আগষ্ট, ২০২১
কেন্দ্রীয় নগরোন্নয়ন মন্ত্রকের সচিব শ্রী দুর্গা শংকর মিশ্র আজ স্বনির্ভর গোষ্ঠী উৎপাদিত পণ্যের বিপণনের জন্য 'সোনচিরাইয়া' নামে একটি ব্র্যান্ড এবং লোগোর সূচনা করেছেন।
এর সূচনা করে তিনি বলেন যে, মহিলাদের আর্থিকভাবে ক্ষমতায়ন এবং মর্যাদাপূর্ণ জীবনযাপনের সহায়তা করা সরকারের অগ্রাধিকারের মধ্যে পড়ে।
নগরোন্নয়ন মন্ত্রকের অধীন দীনদয়াল অন্তদয় যোজনা- ন্যাশনাল আরবান লাইভলিহুড মিশন-এর মাধ্যমে শহরের দরিদ্র মহিলাদের দক্ষতা বৃদ্ধি এবং সুযোগ-সুবিধা বৃদ্ধির প্রতি নজর দেয়া হয়েছে, যাতে তাঁরা ক্ষুদ্র উদ্যোগ গড়ে তুলতে পারে। সারা দেশ জুড়ে বিভিন্ন রাজ্য ও কেন্দ্রশাসিত অঞ্চল মিলিয়ে ৫.৭ লক্ষ স্বনির্ভর গোষ্ঠী রয়েছে। যার সদস্য সংখ্যা প্রায় ৬০ লক্ষ। এইসব স্বনির্ভর গোষ্ঠীর সদস্যরা মূলত হস্তশিল্প, বস্ত্র বা খেলনা উৎপাদন থেকে শুরু করে বিভিন্ন খাদ্য সামগ্রী তৈরি করে জীবিকা নির্বাহ করেন। এইসব পণ্য সামগ্রী মূলত স্থানীয় বাজারে বিপণন এর ব্যবস্থা করা হয়। কিন্তু বৃহত্তর বাজার ধরতে রীতিমতো চ্যালেঞ্জের সম্মুখীন হতে হয়। এই ধরনের সমস্যার সমাধান করতে মন্ত্রকের পক্ষ থেকে অগ্রণী ই- কমার্স পোর্টাল অ্যামাজন এবং ফ্লিপকার্টের সঙ্গে সমঝোতা পত্র স্বাক্ষর করেছে। উদ্দেশ্য, মহিলাদের ক্ষমতায়ন।
করোনা জনিত অতিমারি পরিস্থিতিতেও প্রায় পাঁচ হাজার স্বনির্ভর গোষ্ঠীর তৈরি ২ হাজার পণ্য সামগ্রী এই ই-কমার্স পোর্টাল মারফত ২৫ টি রাজ্য ও কেন্দ্রশাসিত অঞ্চলে বিপণনের ব্যবস্থা করা হয়েছে।
CG/ SB
(Visitor Counter : 173
বিজ্ঞানওপ্রযুক্তিমন্ত্রক
ডিবিটি- বিআইআরএসসি জাইডাস ক্যাডিলার তৈরি দেশীয় ভাবে তৈরি ডিএনএ ভ্যাকসিনের তৃতীয় পর্যায়ের ক্লিনিক্যাল পরীক্ষার জন্য ছাড়পত্র দিয়েছে
নতুন দিল্লি, ০৩ জানুয়ারি, ২০২১
করোনার বিরুদ্ধে লড়াইয়ের জন্য এবার জাইডাস ক্যাডিলার দেশে তৈরি ডিএনএ ভ্যাকসিন জাইকেভি- ডি-র তৃতীয় পর্যায়ের ক্লিনিক্যাল ট্রায়ালের জন্য ড্রাগ কন্ট্রোল জেনারেল অফ ইন্ডিয়া ছাড়পত্র দিয়েছে। এই ভ্যাকসিনের জন্য জাতীয় বায়োফার্মা মিশন এবং কেন্দ্রীয় সরকারের জৈবপ্রযুক্তি মন্ত্রক সহায়তা প্রদান করেছে।
জাইডাস ক্যাডিলার তৈরি এই ডিএনএ ভ্যাকসিন ইতিমধ্যেই তার প্রথম ও দ্বিতীয় পর্যায়ের ক্লিনিক্যাল ট্রায়াল সম্পূর্ণ করেছে। প্রায় এক হাজার জনের উপর পরীক্ষামূলকভাবে প্রয়োগ করে জানা গেছে যে এই ভ্যাকসিন সম্পূর্ণ নিরাপদ। ভ্যাকসিনের তিনটে ডোজ সম্পূর্ণ করার পর শরীরের মধ্যে রোগ প্রতিরোধ ক্ষমতা গড়ে উঠবে। সমস্ত তথ্য সংগ্রহের পর ড্রাগ কন্ট্রোল জেনারেল অফ ইন্ডিয়া জাইডাস ক্যাডিলা কে ২৬ হাজার ভারতীয়ের উপর তৃতীয় পর্যায়ের ট্রায়ালের জন্য ছাড়পত্র দিয়েছে।
কেন্দ্রীয় সরকারের জৈব প্রযুক্তির দপ্তরের সচিব ডক্টর রেনু স্বরূপ জানিয়েছেন, কোভিডের বিরুদ্ধে লড়াইয়ে দেশের প্রথম ডিএনএ ভ্যাকসিন আত্মনির্ভর ভারতের একটি প্রকৃষ্ট উদাহরণ হিসেবে বিবেচিত হবে।
প্রধানমন্ত্রীরদপ্তর
পুরস্কার বিজয়ী তথ্যচিত্র ‘দ্য এলিফ্যান্ট হুইসপারার্স’ – এর নির্মাতাদের সঙ্গে সাক্ষাৎ প্রধানমন্ত্রীর
নয়াদিল্লি, ৩০ মার্চ, ২০২৩
প্রধানমন্ত্রী শ্রী নরেন্দ্র মোদী অস্কার পুরস্কার জয়ী তথ্যচিত্র ‘দ্য এলিফ্যান্ট হুইসপারার্স’ – এর নির্মাতাদের সঙ্গে সাক্ষাৎ করেছেন।
এক ট্যুইট বার্তায় প্রধানমন্ত্রী বলেছেন, “দ্য এলিফ্যান্ট হুইসপারার্স – এর সাফল্য সমগ্র বিশ্বের চলচ্চিত্র মহলকে আকৃষ্ট করেছে। পাশাপাশি, বিশেষ প্রশংসাও অর্জন করেছে। আজ এই চলচ্চিত্রের সঙ্গে যুক্ত বিশেষ দলটির সঙ্গে সাক্ষাতের সুযোগ পেলাম। তাঁরা ভারতকে গৌরবান্বিত করেছেন”।
PG/PM/SB
(
রেলমন্ত্রক
দক্ষিণ -পূর্ব রেল ২০২১-২২ অর্থবর্ষে ১০০ মিলিয়ন টন পণ্য পরিবহণ করল
কলকাতা, ১৪ অক্টোবর, ২০২১
দক্ষিণ -পূর্ব রেল গত ১১ অক্টোবর ১০০ মিলিয়ন টন পণ্য পরিবহণে কৃতিত্ব অর্জন করেছে। গত বছরের তুলনায় ৩৫ দিন কম সময়ে এই সাফল্য অর্জিত হয়েছে। উল্লেখ করা যেতে পারে, ২০২০-২১ অর্থবর্ষে ১৫ নভেম্বর ১০০ মিলয়ন টন পণ্য পরিবহণের রেকর্ড অর্জিত হয়েছিল। দক্ষিণ- পূর্ব রেলের পক্ষ থেকে এক প্রেস বিজ্ঞপ্তিতে একথা জানানো হয়েছে।
আলোচ্য সময়ে দক্ষিণ পূর্ব রেল ঘূর্ণিঝড় ইয়াসের মত প্রাকৃতিক বিপর্যয় এবং পূর্বাঞ্চলে দীর্ঘায়িত বর্ষার মরশুম সত্ত্বেও যাবতীয় প্রয়াস গ্রহণ করেছিল, যাতে সরবরাহ শৃঙ্খল অবিচ্ছিন্ন রেখে সময়- মত অত্যাবশ্যকীয় সামগ্রী পৌঁছে দেওয়া যায়।
শিল্প ক্ষেত্রের স্বার্থে দক্ষিণ -পূর্ব রেল বিদ্যুৎ উৎপাদন কেন্দ্রগুলির জন্য কয়লা, লৌহ আকরিক ও অন্যান্য খনিজ পদার্থ পৌঁছে দিয়েছে। পরিসংখ্যান অনুযায়ী, দক্ষিণ -পূর্ব রেল গত ১ এপ্রিল থেকে ১১ অক্টোবর পর্যন্ত ২১.১৩ মিলিয়ন টন কয়লা পরিবহণ করেছে। এছাড়াও আলোচ্য সময়ে এই রেল ৫৫.৯৫ মিলিয়ন টন লৌহ আকরিক, ১০.১৪ টন ইস্পাত, ৬.৫৫ মিলিয়ন টন সিমেন্ট পরিবহণ করেছে। দক্ষিণ -পূর্ব রেলের জোন ও ডিভিশনগুলিতে যে বিজনেস ডেভলপমেন্ট ইউনিট বা বিডিইউ গড়ে তোলা হয়েছে, সেগুলি পণ্য পরিবহণে রেকর্ড কৃতিত্ব অর্জনে গুরুত্বপূর্ণ ভূমিকা পালন করেছে। এই রেলের উচ্চপদস্থ আধিকারিকরা রেলের মাধ্যমে পণ্য পরিবহণে গ্রাহকদের আকৃষ্ট করতে শিল্প সংস্থার প্রতিনিধিদের সঙ্গে নিয়মিতভাবে বৈঠক করেছেন।
এছাড়াও, বর্তমান রুটগুলিতে আরও বেশি পণ্যবাহী ট্রেন চালানোর ওপর গুরুত্ব দেওয়া হয়েছে। চলতি অর্থবর্ষের ১১ অক্টোবর পর্যন্ত সব মিলিয়ে ২৮৪টি বৃহৎ মাপের পণ্যবাহী ট্রেন চালানো হয়েছে। গত বছর এধরণের পণ্যবাহী ট্রেন চালানোর সংখ্যা ছিল ৯৫।
SSS/BD/AS/
(Visitor Counter : 15
প্রধানমন্ত্রীরদপ্তর
লোকসভায় সংবিধান  বিল, ২০২৩ পাশের প্রশংসা করেছেন প্রধানমন্ত্রী
নতুন দিল্লি, ২০ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী লোকসভায় আজ সংবিধান  বিল, ২০২৩ পাশ হওয়াকে স্বাগত জানিয়েছেন।
এক্স বার্তায় প্রধানমন্ত্রী বলেছেন,
“লোকসভায় সংবিধান  বিল ২০২৩ এই ধরনের অভূতপূর্ব সমর্থন পেয়ে পাশ হওয়ায় আনন্দিত। আমি এই বিলের সমর্থনে ভোট দেওয়া সমস্ত দলের সাংসদদের ধন্যবাদ জানাই।
নারীশক্তি বন্দন অধিনিয়ম একটি ঐতিহাসিক আইন, যা নারীর ক্ষমতায়নকে আরও বাড়িয়ে তুলবে এবং আমাদের রাজনৈতিক প্রক্রিয়ায় মহিলাদের আরও বেশি অংশগ্রহণে সাহায্য করবে।”
AC /SS/AG
(
বিদ্যুৎমন্ত্রক
“সুস্থায়ী উন্নয়নের জন্য শক্তি” : আগামী ৪ঠা মার্চ বাজেট ওয়েবিনার
ওয়েবিনারে ভাষণ দেবেন প্রধানমন্ত্রী
নয়াদিল্লি, ০৩ মার্চ, ২০২২
কেন্দ্রীয় অর্থমন্ত্রী ২০২২-এর সাধারণ বাজেটে যে সমস্ত ঘোষণা করেছেন, তার সফল রূপায়ণ নিয়ে বিভিন্ন ক্ষেত্রে একগুচ্ছ ওয়েবিনারের আয়োজন করা হচ্ছে। এই ওয়েবিনারগুলিতে বিভিন্ন ক্ষেত্রে বাজেট ঘোষণার কৌশলগত রূপায়ণ নিয়ে আলাপ - আলোচনার জন্য সরকারি-বেসরকারি সংস্থা, শিক্ষা ও শিল্প প্রতিষ্ঠান সহ অন্যান্য ক্ষেত্রের বিশেষজ্ঞদের এক মঞ্চে নিয়ে আসা হচ্ছে।
এরই অঙ্গ হিসাবে পেট্রোলিয়াম ও প্রাকৃতিক গ্যাস, নতুন ও পুনর্নবীকরণযোগ্য শক্তি, কয়লা, খনি, বিদেশ, পরিবেশ, বন ও জলবায়ু পরিবর্তন মন্ত্রক আগামী ৪ঠা মার্চ সকাল ১০টায় “সুস্থায়ী উন্নয়নের জন্য শক্তি” শীর্ষক একটি ওয়েবিনারের আয়োজন করেছে। ২০২২ সালের বাজেটে শক্তি ও সম্পদ ক্ষেত্রে কেন্দ্রীয় সরকার যে উদ্যোগ নিয়েছে, তা আলোচনা করতে এবং সেই উদ্যোগগুলির সফল বাস্তবায়নের জন্য পরিকল্পনা ও পরামর্শদানের উদ্দেশ্যে এই ওয়েবিনারের আয়োজন করা হয়েছে।
প্রধানমন্ত্রী কপ-২৬ বৈঠকে যে ‘পঞ্চামৃত’ কৌশলের কথা উল্লেখ করেছিলেন, তার সঙ্গে সামঞ্জস্য বজায় রেখে এবারের বাজেটে নিম্নমুখী কার্বন নিঃসরণ কৌশলের বিষয়ে উৎসাহদানের মাধ্যমে দেশের শক্তি ক্ষেত্রে পরিবর্তন যাত্রায় বিশেষ গুরুত্ব দেওয়া হয়েছে। এই কৌশল সুস্থায়ী উপায়ে দেশের শক্তি ক্ষেত্রে চাহিদা মেটাতে সাহায্য করবে। এবারের বাজেটে বৈদ্যুতিন গাড়ির বিষয়ে উৎসাহদান, শূন্য জীবাশ্ম জ্বালানী নীতির সঙ্গে বিশেষ মোবিলিটি জোন তৈরি, ব্যাটারি অদলবদল নীতি,উচ্চ ক্ষমতাসম্পন্ন সৌর পিভি মডেল তৈরির জন্য উৎপাদন সংযুক্ত উৎসাহ ক্ষেত্রে অতিরিক্ত ১৯ হাজার ৫০০ কোটি টাকা বরাদ্দের মতো একাধিক দীর্ঘ ও স্বল্প মেয়াদী প্রস্তাব দেওয়া হয়েছে।
ওয়েবিনারে – পুনর্নবীকরণযোগ্য শক্তি ক্ষেত্রের সম্প্রসারণে শক্তি সঞ্চয় স্থানের বিকাশসাধন, পরিবেশের জন্য জীবনধারা, কোল গ্যাসিফিকেশন, বিকল্প শক্তির উৎস হিসাবে জৈব জ্বালানী ক্ষেত্রে উৎসাহদান, কৃষি ও উদ্যানজাত বনজ ক্ষেত্র এবং পুনর্নবীকরণযোগ্য শক্তি উৎপাদনের মাত্রা বৃদ্ধির বিষয়ের উপর আলোচনা হবে। প্রধানমন্ত্রী শ্রী নরেন্দ্র মোদী এই পূর্ণাঙ্গ অধিবেশনের সূচনায় ভাষণ দেবেন।
CG/SS/SB
(Visitor Counter : 566
প্রধানমন্ত্রীরদপ্তর
প্রধানমন্ত্রী ভারতীয় ব্যাডমিন্টন খেলোয়াড় ও অল ইংল্যান্ড ওপেন ব্যাডমিন্টন চ্যাম্পিয়ানশিপের ফাইনালিস্ট লক্ষ্য সেনের প্রশংসা করেছেন
নতুনদিল্লি, ২০শে মার্চ, ২০২২
(প্রধানমন্ত্রী শ্রী নরেন্দ্র মোদী , ভারতীয় ব্যাডমিন্টন খেলোয়াড় ও অল ইংল্যান্ড ওপেন ব্যাডমিন্টন চ্যাম্পিয়ানশিপের ফাইনালিস্ট লক্ষ্য সেনের প্রশংসা করেছেন।
এক ট্যুইট বার্তায় প্রধানমন্ত্রী বলেছেন, “@lakshya_sen আপনার জন্য আমরা গর্বিত। আপনি দারুণ খেলেছেন। আপনার উজ্জ্বল ভবিষ্যৎ কামনা করি। আমি নিশ্চিত আপনি সাফল্যের নতুন শিখরে পৌছাবেন”।
CG/CB/
শিল্পওবাণিজ্যমন্ত্রক
ভারতীয় কৃষিপণ্য চিনে রপ্তানির জন্য চুক্তি স্বাক্ষর
নয়াদিল্লি, ০৯ মে, ২০১৯
ভারতীয় কৃষিপণ্য চিনের বাজারে প্রবেশের ব্যাপারে দীর্ঘদিন পড়ে থাকা ভারতের অনুরোধের প্রেক্ষিতে বাণিজ্য সংক্রান্ত অমীমাংসিত বিষয়গুলি নিয়ে আলাপ-আলোচনা করতে নতুন দিল্লিতে আজ বাণিজ্য সচিব অনুপ ওয়াধওয়ান এবং চিনের সীমাশুল্ক বিষয়ক জেনারেল অ্যাডমিনিস্ট্রেশনের সহকারী মন্ত্রী লি গুয়োর মধ্যে এক বৈঠক অনুষ্ঠিত হয়।
বৈঠকে উভয় পক্ষই আরও সামঞ্জস্যপূর্ণ বাণিজ্যের প্রসারে একে অপরের উদ্বেগের বিষয়গুলিতে সহমত প্রকাশ করে দ্রুত বাজারজাত করার ক্ষেত্রে যে সমস্যাগুলি রয়েছে, তা সমাধানে উদ্যোগী হয়।
বৈঠক শেষে ভারত ও চিনের মধ্যে ভারতীয় কৃষিপণ্য সেদেশে রপ্তানির ব্যাপারে এক প্রোটোকল বা চুক্তি স্বাক্ষরিত হয়। চুক্তি অনুযায়ী, ভারত থেকে আম, বাসমতী চাল এবং বাসমতী বহির্ভূত অন্যান্য চাল, আঙুর, খইল, মাছের খাবার ও মাছের তেল, তামাক পাতা, চিলি মিল প্রভৃতি রয়েছে।
CG/BD/SB
(Visitor Counter : 99
দক্ষতাউন্নয়নওশিল্পোদ্যোগমন্ত্রক
বর্তমান অর্থ বছরে রাজ্য সরকার এবং শিল্প সংস্থাগুলি ৭ লক্ষ শিক্ষানবিশকে প্রশিক্ষণ দেবে
নয়াদিল্লি, ১৬ অক্টোবর, ২০১৯
বিভিন্ন রাজ্য সরকার এবং শিল্প সংস্থা চলতি আর্থিক বছরে ৭ লক্ষ শিক্ষানবিশকে প্রশিক্ষণ দেওয়ার অঙ্গীকার করেছে। জাতীয় শিক্ষানবিশ পক্ষকালের সমাপ্তিতে আজ নতুন দিল্লিতে সড়ক পরিবহণ ও মহাসড়ক এবং অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি এই উপলক্ষে আয়োজিত এক অনুষ্ঠানে প্রধান অতিথি হিসেবে উপস্থিত ছিলেন। ঐ অনুষ্ঠানে দক্ষতা বিকাশ এবং শিল্পোদ্যোগ মন্ত্রী ডঃ মহেন্দ্রনাথ পান্ডেও যোগদান করেন। এই এক পক্ষকালে শিল্প সংস্থাগুলি ৪ লক্ষ ৫০ হাজার এবং রাজ্য সরকারগুলি ২ লক্ষ ৫০ হাজার শিক্ষানবিশকে প্রশিক্ষিত করে তোলার অঙ্গীকার করে। দক্ষতা বিকাশ ও শিল্পোদ্যোগ মন্ত্রক চাহিদা অনুযায়ী শিল্প সংস্থাগুলির জন্য দক্ষতা বিকাশের কর্মসূচিকে বাস্তবায়িত করতে রাজ্য সরকারগুলিকে ৫৬০ কোটি টাকা দেওয়ার প্রতিশ্রুতি দিয়েছে। এই লক্ষ্যে বিভিন্ন রাজ্যের সঙ্গে থার্ড পার্টি এগ্রিগেটর্স -এর মাধ্যমে ২২টি সমঝোতাপত্র স্বাক্ষরিত হয়েছে। ভারত হেভি ইলেক্ট্রিক্যাল লিমিটেড , কোচিন শিপইয়ার্ড, গ্যাস অথরিটি অফ ইন্ডিয়া লিমিটেড , ইন্ডিয়া ট্যুরিজম ডেভেলপমেন্ট কর্পোরেশন , ইন্টারন্যাশনাল ট্রেড প্রোমোশন অর্গানাইজেশন , রাষ্ট্রীয় ইস্পাত নিগম লিমিটেড  – এরকম আটটি রাষ্ট্রায়ত্ত সংস্থায় ৩৫ হাজার শিক্ষানবিশকে প্রশিক্ষণ দেওয়ার পরিকল্পনা করা হয়েছে। এছাড়া, হিন্দুস্তান পেট্রোলিয়াম কর্পোরেশন লিমিটেড  সুস্থায়ী শক্তিক্ষেত্রে সৌরশক্তির সঙ্গে যুক্ত প্রযুক্তিবিদদের প্রশিক্ষণের জন্য এনএসটিআই, মুম্বাই-এর সঙ্গে একটি সমঝোতাপত্র স্বাক্ষর করেছে।
দেশ জুড়ে শিল্প সংস্থা এবং রাজ্য সরকারগুলিকে সাহায্য করার জন্য টিপিএএস এবং সেক্টর্স স্কিল কাউন্সিল্স  বেশ কিছু কর্মশালা এবং সম্মেলনের আয়োজন করে। এই শিক্ষানবিশ পক্ষকালের সমাপ্তি অনুষ্ঠানে কেন্দ্রীয় মন্ত্রী শ্রী নীতিন গড়করি বলেন, শহর এবং গ্রামে দক্ষতা গড়ে তোলার লক্ষ্যে এটি অত্যন্ত উদ্যোগ। অতিক্ষুদ্র, ক্ষুদ্র ও মাঝারি শিল্পোদ্যোগীদের কাছে রেশম প্রতিপালন, উদ্যান পালন, জনজাতি শিল্প, মধু, বাঁশ সহ বিভিন্ন ক্ষেত্রে দক্ষ শ্রমশক্তির চাহিদা রয়েছে। ৫ লক্ষ কোটি মার্কিন ডলারের সমতুল অর্থনীতিতে পৌঁছনোর লক্ষ্যে আমাদের আমদানির ওপর নির্ভরতা কমাতে হবে। এই লক্ষ্যে প্রথাগত ক্ষেত্রে দক্ষতা বাড়াতে হবে।
দক্ষতা বিকাশ ও শিল্পোদ্যোগ মন্ত্রী ডঃ মহেন্দ্রনাথ পান্ডে বলেন, শিক্ষানবিশরা এই ধরনের কর্মসূচির মাধ্যমে শিল্প সংস্থাগুলির বিষয়ে সম্যক ধারণা পেতে পারেন যার মাধ্যমে তাঁরা বাস্তব ক্ষেত্রে আস্থা অর্জন করতে পারবেন। জাতীয় শিক্ষানবিশ কর্মসূচির আওতায় দেশের শ্রমশক্তিকে আরও দক্ষ করে তোলা সম্ভব হচ্ছে। সরকার ইতিমধ্যেই শিক্ষানবিশদের ভাতা ৫ হাজার টাকা থেকে বাড়িয়ে ৯ হাজার টাকা করার সিদ্ধান্ত গ্রহণ করেছে।
CG/CB/DM
(Visitor Counter : 45
প্রধানমন্ত্রীরদপ্তর
ভারতের প্রধানমন্ত্রী ও নেপালের প্রধানমন্ত্রীর মধ্যে টেলিফোনে কথা
নয়াদিল্লি, ১৫ আগস্ট, ২০২০
নেপালের প্রধানমন্ত্রী শ্রী কে পি শর্মা ওলি আজ ভারতের প্রধানমন্ত্রী শ্রী নরেন্দ্র মোদীর সঙ্গে টেলিফোনে কথা বলেন।
নেপালের প্রধানমন্ত্রী ৭৪তম স্বাধীনতা দিবস উপলক্ষে ভারত সরকার ও এ দেশের জনগণকে শুভেচ্ছা জানান। রাষ্ট্রসঙ্ঘের নিরাপত্তা পরিষদে অস্থায়ী সদস্য হিসেবে ভারতের সাম্প্রতিক নির্বাচনের জন্য শ্রী ওলি অভিনন্দন জানিয়েছেন।
উভয় দেশে কোভিড-১৯ মহামারীর প্রভাব হ্রাস করতে যে সমস্ত প্রয়াস নেওয়া হচ্ছে সে ব্যাপারে দুই নেতাই পারস্পরিক সহমর্মিতা প্রকাশ করেন। এই প্রেক্ষিতে নেপালকে সবরকম সহায়তা অব্যাহত রাখার জন্য ভারতের অঙ্গীকারের কথা শ্রী মোদী পুনরায় জানান।
প্রধানমন্ত্রী শ্রী মোদী তাঁকে টেলিফোন করার জন্য সে দেশের প্রধানমন্ত্রীকে ধন্যবাদ জানান এবং দুই দেশের মধ্যে ঐতিহ্য ও সংস্কৃতিগত নিবিড় যোগসূত্রের কথা স্মরণ করেন।
(CG/BD/DM
স্বরাষ্ট্র মন্ত্রক
দেশে কোভিড-১৯ সংক্রান্ত বিষয়ে মানুষের মনে ভীতি দূর করতে বিভ্রান্তিকর সংবাদ প্রচারের বিরুদ্ধে প্রয়োজনীয় ব্যবস্থা নিতে রাজ্য ও কেন্দ্রশাসিত অঞ্চলগুলিকে চিঠি কেন্দ্রীয় স্বরাষ্ট্র মন্ত্রকের
নয়াদিল্লি, ০২ এপ্রিল, ২০২০
মহামান্য সুপ্রিম কোর্ট এক রিট পিটিশনের শুনানির সময় বিভ্রান্তিকর সংবাদ প্রচারের ফলে আশঙ্কাগ্রস্ত হয়ে প্রবাসী শ্রমিকদের ব্যাপক স্থানান্তকরণের বিষয়ে গভীর উদ্বেগ প্রকাশ করেছে। মহামান্য আদালতের নজরে এসেছে যে, এই ধরনের সংবাদ প্রচারের ফলে আশঙ্কাগ্রস্ত সাধারণ মানুষকে অসহনীয় সমস্যায় পড়তে হচ্ছে।
মহামান্য আদালতের এই উপলব্ধির প্রেক্ষিতে কেন্দ্রীয় স্বরাষ্ট্র সচিব শ্রী অজয় কুমার ভাল্লা বিভ্রান্তিকর সংবাদ প্রচারের বিরুদ্ধে কার্যকর ব্যবস্থা গ্রহণের জন্য সমস্ত রাজ্য ও কেন্দ্রশাসিত অঞ্চলকে চিঠি লিখেছেন। চিঠিতে জানানো হয়েছে, কেন্দ্রীয় সরকার কোভিড-১৯ সংক্রান্ত বিভিন্ন তথ্য যাচাই করার জন্য একটি ওয়েব পোর্টাল তৈরি করছে। রাজ্য ও কেন্দ্রশাসিত অঞ্চলগুলিকেও এই ধরনের বিভ্রান্তিকর খবরের প্রেক্ষিতে প্রকৃত তথ্য মানুষের কাছে পৌঁছে দেওয়ার জন্য একই ধরনের ব্যবস্থা গ্রহণের অনুরোধ জানানো হয়েছে।
মহামান্য আদালতের আরও উপলব্ধি করে নির্দেশ জারি করেছে যে, খাদ্য, ওষুধপত্র প্রভৃতি মৌলিক সুযোগ-সুবিধার বিষয়গুলি সহ প্রবাসী শ্রমিকদের জন্য অস্থায়ী বাসস্থানের ব্যবস্থা করতে হবে। তবে, এই পদক্ষেপ গ্রহণের সময় এনডিএমএ অথবা স্বরাষ্ট্র মন্ত্রকের নির্দেশগুলি মেনে সেই কাজ করতে হবে। দেশে কোভিড-১৯ সংক্রমণ রুখতে কেন্দ্রীয় সরকারের পক্ষ থেকে জারি করা যাবতীয় নির্দেশ বা পরামর্শ অক্ষরে অক্ষরে পালন করার জন্য রাজ্য ও কেন্দ্রশাসিত অঞ্চলগুলিকে ঐ চিঠিতে বলা হয়েছে।
(CG/BD/SB
নীতিআয়োগ
নীতি আয়োগ ভারত উদ্ভাবন সূচকের তৃতীয় সংস্করণ প্রকাশ করল
নয়াদিল্লি, ২০ জুলাই, ২০২২
২০২২-এর ২১ জুলাই নীতি ভবনে এক অনুষ্ঠানে নীতি আয়োগ ভারত উদ্ভাবন সূচকের তৃতীয় সংস্করণ প্রকাশ করবে। নীতি আয়োগের ভাইস চেয়ারম্যান শ্রী সুমন বেরি ভারত উদ্ভাবন সূচক, ২০২১-এর আনুষ্ঠানিক প্রকাশ করবেন। উপস্থিত থাকবেন নীতি আয়োগের সদস্য ডঃ ভি কে সারস্বত, মুখ্য কার্যনির্বাহী আধিকারিক শ্রী পরমেশ্বরন আয়ার এবং অন্যান্য বিশিষ্ট ব্যক্তি।
এই সূচকের প্রথম এবং দ্বিতীয় সংস্করণ প্রকাশিত হয়েছিল ২০১৯-এর অক্টোবরে এবং ২০২১-এর জানুয়ারিতে। এই সূচকের তৃতীয় সংস্করণ দেশকে উদ্ভাবন দ্বারা চালিত অর্থনীতিতে রূপান্তরের সরকারের নিরলস প্রচেষ্টা এবং দায়বদ্ধতাকে তুলে ধরবে।
বিশ্বজুড়ে মহামারী জনসংখ্যার বিন্যাসে এক বড় পরিবর্তন এনেছিল। এরই প্রেক্ষাপটে ভারত উদ্ভাবন সূচক, ২০২১ তৈরি হয়েছে। এই অস্থির সময়ে সহনশীলতা ও সঙ্কটের আবর্তে উদ্ভাবনমূলক প্রচেষ্টা ভারতকে ঘুরে দাঁড়াতে সাহায্য করেছে। সঙ্কটের মুখে উদ্ভাবনমূলক প্রচেষ্টাগুলির সম্প্রসারণে জাতীয় স্তরের নিচে যেসব উদ্ভাবনী সক্ষমতা কাজ করেছে, এই সূচক তার ওপর আলোকপাত করবে।
বিশ্ব উদ্ভাবন সূচকের কাঠামোর প্রেক্ষাপটে দেশে উদ্ভাবনমূলক বিশ্লেষণের সুযোগ এই তৃতীয় সংস্করণে দেখা যাবে। আগের সংস্করণগুলিতে যেখানে ৩৬টি মাপকাঠি ছিল, তৃতীয় সংস্করণে সেখানে ৬৬টি মাপকাঠি রয়েছে। এর মাধ্যমে রাজ্য ও কেন্দ্রশাসিত অঞ্চলগুলির সার্বিক উদ্ভাবনমূলক প্রচেষ্টার অগ্রগতি মূল্যায়ন করা হয়েছে। এই সূচকে রাজ্য ও কেন্দ্রশাসিত অঞ্চলগুলিকে তাদের যোগ্যতার সঠিক মূল্যায়নের জন্য ১৭টি ‘প্রধান রাজ্য’, ১০টি ‘উত্তর-পূর্বাঞ্চল এবং পাহাড়ি রাজ্য’ এবং ৯টি ‘কেন্দ্রশাসিত অঞ্চল ও শহর-কেন্দ্রিক রাজ্য’ হিসেবে ভাগ করেছে।
ভারত উদ্ভাবন সূচক, ২০২১-এ একটি বিশেষ পরিচ্ছেদ রাখা হয়েছে যেখানে উদ্ভাবনের চালিকাশক্তিগুলির বিস্তৃত পর্যালোচনা রয়েছে রাজ্যগুলিকে উদ্ভাবন ক্ষেত্রে তাদের অবস্থানের সঠিক মূল্যায়ন করার সুযোগ দেওয়ার লক্ষ্যে।
এইসব উদ্ভাবনী প্রয়াস দেশের রাজ্য এবং কেন্দ্রশাসিত অঞ্চলগুলির মধ্যে যাতে প্রতিযোগিতামূলক এবং সহযোগিতামূলক যুক্তরাষ্ট্রীয় কাঠামো গড়ে তুলতে পারে সেই উদ্দেশ্যেই নীতি আয়োগ এই সূচকের মাধ্যমে একটি সুসংহত ব্যবস্থাপনা গড়ে তুলেছে।
PG/AB/DM/
(Visitor Counter : 161